CELEX: 62013TN0071
Language: ro
Date: 2013-02-07 00:00:00
Title: Cauza T-71/13: Acțiune introdusă la 7 februarie 2013 — Anapurna/OAPI (ANNAPURNA)

6.4.2013   
            
            
               RO
            
            
               Jurnalul Oficial al Uniunii Europene
            
            
               C 101/25
            
         Acțiune introdusă la 7 februarie 2013 — Anapurna/OAPI (ANNAPURNA)
   (Cauza T-71/13)
   2013/C 101/54
   Limba în care a fost formulată acțiunea: engleza
   
      Părțile
   
   
      Reclamantă: Anapurna GmbH (Berlin, Germania) (reprezentanți: P. Ehrlinger și T. Hagen, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte din procedura care s-a aflat pe rolul camerei de recurs: Annapurna SpA (Prato, Italia)
   
      Concluziile
   
   Reclamanta solicită Tribunalului:
   
               —
            
            
               Anularea deciziei atacate a Camerei a cincea de recurs a OAPI din 3 decembrie 2012, în măsura în care a menținut înregistrarea mărcii comunitare nr. 001368166 „ANNAPURNA” și nu a declarat-o nulă și neavenită pentru produsele „genți” (clasa 18), „cuverturi și așternuturi de pat” (clasa 24) și „articole de îmbrăcăminte, articole pentru acoperirea capului, papuci” (clasa 25);
            
         
               —
            
            
               obligarea intervenientei la plata cheltuielilor de judecată, inclusiv a cheltuielilor efectuate în cadrul procedurii căii de atac;
            
         
               —
            
            
               obligarea pârâtului să furnizeze dovada utilizării („probe materiale”) prezentată de intervenientă în cadrul procedurii de anulare.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de decădere: marca verbală „ANNAPURNA” pentru produse din clasele 3, 18, 24 și 25 — cererea de marcă comunitară nr. 1 368 166
   
      Titularul mărcii comunitare: cealaltă parte din procedura care s-a aflat pe rolul camerei de recurs
   
      Partea care solicită decăderea din drepturi a titularului mărcii comunitare: reclamanta
   
      Decizia diviziei de anulare: pronunță decăderea parțială din drepturile conferite de marca comunitară
   
      Decizia camerei de recurs: anulează în parte decizia atacată și pronunță decăderea din drepturile conferite de marca comunitară pentru alte produse
   
      Motivele invocate: încălcarea articolului 51 alineatul (1) litera (a) din Regulamentul nr. 207/2009 al Consiliului.